Id-Direttur Maniġerjali tal-Virtu Ferries, Henri Saliba, ġie mogħti l-premju prestiġġjuż, l-Onorficenza di Cavaliere tal-'Ordine della Stella d'Italia' mill-President Taljan, l-Onorevoli Dott. Sergio Mattarella. Dan bħala turija ta' apprezzament għall-kontribuzzjoni tiegħu għall-kooperazzjoni bejn Malta u l-Italja. Din il-preżentazzjoni saret mill-Ambaxxatur Taljan għal Malta, l-Onorevoli Fabrizio Romano l-Ħamis li għadda. L-Ambaxxatur faħħar il-ħidma ta' Saliba u spjega kif l-Ambaxxata dejjem sabitu meta kellha bżonn l-għajnuna.